el el el el el el el el el el el el el el el el el en fr en en en el el el el el el el el el fr el el en el en el el hbs_lat el el en el el en el en el nl el ca el oc el fr el fr el oc el en el en el nl el he el el el el el el el el el el el el el el el el el el el zh zh zh zh zh fr pt zh ja it zh en fr en fr fr fr de en en en el en en en eo en ja en en ja it ja it fr fr oc fr fr fr en zh en en de lt en ja en en sv ja it ja en sl ru ru pt de it uk ru ca el de de fr fr oc en nl ja en fr fr de en eu en ru oc fr zh oc hy nl uk en en de ru pl it en el el zh el zh el ja el ilo el zh en en en zh zh el el zh el es en el en el de en el zh el hu ru de sv el el de fr en fr it fr fr fr en fr de de sv en fr fr de fr ja en fr fr it fr fr en en fr fr fr es nb fr de fr fr de fr fr fr fr fr fr de fr fr fr nl fr el el it en el el el el el el el el el el el el el el en en el el el el el el el el el el el el el el el el el
Το 11 (ένδεκα ή έντεκα) είναι ο φυσικός αριθμός που βρίσκεται μετά από το 10 και πριν από το 12. Είναι ένας περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 11 συμβολίζεται ως XI στο ρωμαϊκό σύστημα αρίθμησης και ως ΙΑ´ ή ια´ στο ελληνικό σύστημα αρίθμησης.
7 | 8 | 9 | 10 | 11 | 12 | 13 | 14 | 15
-30 | -20 | -10 | 0 | 10 | 20 | 30 | 40 | 50
2 Το 11 στις επιστήμες
3 Το 11 στην ιστορία
4 Αναφορές και παρατηρήσεις
Το 11 είναι ο μικρότερος διψήφιος πρώτος αριθμός, αλλά ο πέμπτος συνολικά, μετά από τους 2, 3, 5 και 7, αφού οι μόνοι φυσικοί διαιρέτες του είναι 1 και 11, δηλαδή δεν έχει άλλους φυσικούς διαιρέτες, εκτός του 1 και του εαυτού του. Επίσης, ο μόνος μικρότερος διψήφιος, το 10, είναι σύνθετος αριθμός. Ο επόμενος πρώτος αριθμός είναι το 13.
Στη γεωμετρία, το ενδεκάγωνο είναι ένα πολύγωνο σχήμα.
Διάταξη κατά την σπείρα Ούλαμ. Πρώτοι αριθμοί με γαλανό χρωματισμό στο υπόβαθρο, πράσινο οι αριθμοί με 3 διαιρέτες, κόκκινο οι αριθμοί με μεγάλο σύνολο διαιρετών.
Οι τετραγωνικές ρίζες του 11 είναι δύο άρρητοι αριθμοί, ίσοι κατά προσέγγιση ±3,3166247903553998491149327366707
11! = 11·10·9·8·7·6·5·4·3·2 = 39.916.800
211 = 11↑↑2 = 1111 = 285.311.670.611.
Το 11 στις επιστήμεςΕπεξεργασία
Ο ατομικός αριθμός 11 αντιστοιχεί στο νάτριο.
Η ατομική μάζα 11 (κατά προσέγγιση μονάδας) αντιστοιχεί στο βόριο.
Η ομάδα 11 του περιοδικού πίνακα των χημικών στοιχείων αντιστοιχεί IB ομάδα, δηλαδή την ομάδα των ευγενών μετάλλων ή «ομάδα του χαλκού».
Το ενδεκάνιο (C11H24) είναι η απλούστερη οργανική ένωση με ένδεκα (11) άτομα άνθρακα.
Το αντίστοιχο κορεσμένο αλειφατικό μονοκαρβοξυλικό οξύ με ένδεκα (11) άτομα άνθρακα είναι το ενδεκανικό οξύ (ή ενδεκανοϊκό οξύ, C10H21COOH), που έχει επίσης την εμπειρική ονομασία «ενδεκυλικό οξύ».
Τα Έντεκα βράχια είναι σύμπλεγμα σκοπέλων στον Σαρωνικό Κόλπο.
Το 11 στην ιστορίαΕπεξεργασία
Το Μπλοκ 11 ή «Μπλοκ του θανάτου» ήταν κτίριο στο «κεντρικό στρατόπεδο» του Άουσβιτς (Άουσβιτς Ι, Stammlager), εσωτερική φυλακή, τόπος βασανιστηρίων και εκτελέσεων των κρατουμένων.[1]
Στις πολυήρεις της ελληνιστικής εποχής ανήκαν και οι «ενδεκήρεις», που είχαν ένδεκα (11) σειρές κωπηλάτες. Διάταξη κωπηλατών 4:4:3 ή 6:5. Υπάρχουν δύο (2) αναφορές ύπαρξής τους: α) Στο στόλο του Δημήτριου του Πολιορκητή, χωρίς να διευκρινίζεται ο αριθμός τους, και β) στο στόλο του Πτολεμαίου Δ΄, όπου αναφέρεται η ύπαρξη 14 τέτοιων πλοίων.[2][3] Αντίθετα, στη ναυμαχία του Άκτιου, δεν αναφέρεται να συμμετείχε κανένα πλοίο μεγαλύτερο από δεκήρη.[3]
↑ Σάββας Σταύρου, «Δομή και λειτουργία του συγκροτήματος του Στρατοπέδου Συγκέντρωσης του Άουσβιτς»[νεκρός σύνδεσμος]. Clio Turbata (31 Οκτωβρίου 2015). Ανάκτηση 26-08-2017